cyanic-selkie/wikianc huggingface dataset:
Φάσμα του αυτισμού
Αναπτυξιακός έλεγχος
Εάν βρεθούν κάποια πρώτα σημάδια ύπαρξης του αυτισμού, μπορεί να ζητηθούν να γίνουν εξετάσεις αίματος, εξετάσεις ακοής και γενετικά τεστ. Οι εξετάσεις αίματος μπορούν να δείξουν κάποιου είδους δηλητηρίαση από μόλυβδο ή άλλες διαταραχές. Οι εξετάσεις ακοής μπορούν να αναδείξουν κάποιο πρόβλημα ακοής που μπορεί να προκαλεί προβλήματα στις γλωσσικές δεξιότητες και στην κοινωνική αλληλεπίδραση του παιδιού. Τα γενετικά τεστ αναζητούν κληρονομικές διαταραχές όπως το σύνδρομο εύθραυστου χρωμοσώματος X, το οποίο προκαλεί νοητική αναπηρία και συμπτώματα παρόμοια με το φάσμα του αυτισμού, και επηρεάζει πιο συχνά τα αγόρια.
Συνολική αναπτυξιακή αξιολόγηση
Εάν μετά τους ελέγχους αυτούς εντοπιστεί μια περιοχή που προκαλεί ανησυχία, μπορεί να χρειαστεί μια επίσημη αξιολόγηση ανάπτυξης. Αυτή η επίσημη αξιολόγηση είναι μια πιο εμπεριστατωμένη ματιά στην ανάπτυξη ενός παιδιού, που συνήθως πραγματοποιείται από έναν εκπαιδευμένο ειδικό, όπως έναν παιδίατρο, έναν ψυχολόγο, έναν επαγγελματία θεραπευτή ή άλλο ειδικό. Ο ειδικός μπορεί να παρατηρήσει το παιδί, να του κάνει μια δομημένη εξέταση, να θέσει ερωτήσεις στους γονείς ή να τους ζητήσει να συμπληρώσουν ερωτηματολόγια. Τα αποτελέσματα αυτής της επίσημης αξιολόγησης καθορίζουν εάν ένα παιδί χρειάζεται ειδικές θεραπείες ή υπηρεσίες έγκαιρης παρέμβασης ή και τα δύο.
Η αξιολόγηση θα μπορούσε να πραγματοποιηθεί από μια ομάδα ειδικών με εμπειρία στη διάγνωση του φάσματος του αυτισμού για πιο αξιόπιστη διάγνωση. Η ομάδα αυτή θα μπορούσε να αποτελείται από έναν παιδίατρο με εξειδίκευση στην ανάπτυξη των παιδιών, έναν ψυχολόγο ή ψυχίατρο με εξειδίκευση στην ανάπτυξη και τη συμπεριφορά του εγκεφάλου, έναν νευροψυχολόγο, που να επικεντρώνεται στην αξιολόγηση, στη διάγνωση και στη θεραπεία νευρολογικών, ιατρικών και νευροαναπτυξιακών διαταραχών, και έναν ειδικό που να έχει ειδική εκπαίδευση σε δυσκολίες επικοινωνίας. Η αξιολόγηση θα μπορούσε να επικεντρωθεί στην εκτίμηση του γνωστικού επιπέδου ή δεξιοτήτων σκέψης, των γλωσσικών ικανοτήτων, και των κατάλληλων δεξιοτήτων που απαιτούνται για την ηλικία του παιδιού για την ολοκλήρωση των καθημερινών δραστηριοτήτων με ανεξάρτητο τρόπο, όπως φαγητό, ντύσιμο και τουαλέτα.
Διαφορική διάγνωση
Πολλές φορές, μερικά άτομα με αυτισμό μπορεί να φαίνεται ότι έχουν νοητική αναπηρία, προβλήματα αισθητηριακής επεξεργασίας ή προβλήματα ακοής ή όρασης. Αυτές οι διαταραχές μπορούν να συνυπάρχουν με τον αυτισμό. Ωστόσο, είναι σημαντικό να διακρίνουμε τον αυτισμό από άλλες καταστάσεις, καθώς μια ακριβής και έγκαιρη διάγνωση αυτισμού μπορεί να αποτελέσει τη βάση για ένα κατάλληλο εκπαιδευτικό και θεραπευτικό πρόγραμμα.
Αντιμετώπιση
Προς το παρόν δεν υπάρχει οριστική θεραπεία για το φάσμα του αυτισμού, υπάρχουν ωστόσο αρκετές παρεμβάσεις για χρήση σε μικρά παιδιά. Αυτές οι παρεμβάσεις μπορεί να μειώσουν τα συμπτώματα, να βελτιώσουν τη γνωστική ικανότητα και τις καθημερινές δεξιότητες διαβίωσης και να μεγιστοποιήσουν την ικανότητα του παιδιού να λειτουργεί και να συμμετέχει στην κοινότητα. Τα θεραπευτικά προγράμματα εμπλέκουν συνήθως πολλούς τομείς, μπορούν να περιλαμβάνουν παρεμβάσεις με τη μεσολάβηση των γονέων και να στοχεύουν στις εξατομικές ανάγκες του παιδιού. Η καλύτερη παρέμβαση μπορεί να διαφέρει ανάλογα με την ηλικία, τα δυνατά σημεία, τις δυσκολίες και τα ιδιαίτερα χαρακτηριστικά ενός παιδιού.
Τα περισσότερα άτομα με φάσμα του αυτισμού ανταποκρίνονται καλύτερα σε εξαιρετικά δομημένα και εξειδικευμένα προγράμματα. Ωστόσο, πολλά άτομα με τη διαταραχή αυτή επωφελούνται από τη παρέμβαση, ανεξάρτητα από το πόσο χρονών είναι όταν διαγνωστούν. Άτομα όλων των ηλικιών, όλων των επιπέδων ικανότητας, συχνά μπορούν να βελτιωθούν μετά από καλά σχεδιασμένες παρεμβάσεις.
Υπάρχουν πολλοί τύποι παρεμβάσεων, οι οποίοι μπορούν γενικά να αναλυθούν στις ακόλουθες κατηγορίες :
Συμπεριφορική και επικοινωνιακή προσέγγιση
Η θεραπεία διαχείρισης της συμπεριφοράς και της επικοινωνίας παρέχει δομή, κατεύθυνση και οργάνωση στο παιδί. Επίσης προπαθεί να ενισχύσει τις επιθυμητές συμπεριφορές και να μειώσει τις ανεπιθύμητες συμπεριφορές. Μια αξιοσημείωτη συμπεριφορική προσέγγιση για άτομα με φάσμα του αυτισμού ονομάζεται εφαρμοσμένη ανάλυση συμπεριφοράς (προσέγγιση ABA). Η προσέγγιση αυτή έχει γίνει ευρέως αποδεκτή μεταξύ των επαγγελματιών υγείας και χρησιμοποιείται σε πολλές κλινικές θεραπείας. Ενθαρρύνει τις θετικές συμπεριφορές και αποθαρρύνει τις αρνητικές για να βελτιώσει μια ποικιλία δεξιοτήτων. Η πρόοδος του παιδιού παρακολουθείται και μετράται.
Υπάρχουν και άλλες θεραπείες που μπορούν να αποτελέσουν μέρος ενός πλήρους προγράμματος θεραπείας για ένα παιδί με φάσμα του αυτισμού. Στην Αμερική υπάρχουν πάνω από εκατό τεχνικές αντιμετώπισης μεταξύ των οποίων οι τριάντα γίνονται με φαρμακευτικά και άλλα σκευάσματα. Η υποστηρικτική τεχνολογία, συμπεριλαμβανομένων συσκευών όπως πίνακες εναλλακτικής επικοινωνίας και ηλεκτρονικά τάμπλετ, μπορεί να βοηθήσει άτομα με φάσμα του αυτισμού να επικοινωνούν και να αλληλεπιδρούν με άλλους. Η συμπεριφορική και αναπτυξιακή προσέγγιση (floortime), εστιάζει στη συναισθηματική και σχεσιακή ανάπτυξη (συναισθήματα και σχέσεις με τους φροντιστές). Επικεντρώνεται επίσης στον τρόπο με τον οποίο το παιδί αντιμετωπίζει τα οπτικά ερεθίσματα, τους ήχους και τις μυρωδιές. Η εργοθεραπεία διδάσκει δεξιότητες που βοηθούν το άτομο να ζήσει όσο το δυνατόν πιο ανεξάρτητα, οι οποίες μπορεί να περιλαμβάνουν ντύσιμο, φαγητό, μπάνιο και σχέσεις με τους ανθρώπους. Η εκπαίδευση κοινωνικών δεξιοτήτων διδάσκει στα παιδιά τις δεξιότητες που χρειάζονται για να αλληλεπιδρούν με άλλους, συμπεριλαμβανομένων δεξιοτήτων συνομιλίας και επίλυσης προβλημάτων. Tέλος, η λογοθεραπεία βοηθά στη βελτίωση των δεξιοτήτων επικοινωνίας του ατόμου. Μερικοί άνθρωποι μπορούν να μάθουν προφορικές δεξιότητες επικοινωνίας. Για άλλους, η χρήση χειρονομιών ή εικόνων είναι πιο βοηθητική.
Διατροφική προσέγγιση
Για διάφορους λόγους, τα παιδιά με διαταραχή του φάσματος του αυτισμού μπορεί να μην έχουν τη διατροφή που χρειάζονται για υγιή ανάπτυξη. Μερικά παιδιά με αυτισμό τρώνε μόνο ορισμένα τρόφιμα λόγω του πώς αισθάνονται τα τρόφιμα στο στόμα τους. Άλλες φορές, μπορεί να αποφεύγουν να τρώνε τροφές επειδή τα συνδέουν με πόνο στο στομάχι ή δυσφορία. Σε κάποια παιδιά χρησιμοποιείται περιορισμένη δίαιτα και χρήση βιταμινών και συμπληρωμάτων με την ελπίδα ότι θα μειωθούν τα συμπτώματα του αυτισμού. Ωστόσο, μια συστηματική ανασκόπηση 19 τυχαιοποιημένων ελεγχόμενων δοκιμών βρήκε το 2017 λίγα στοιχεία που να υποστηρίζουν τη χρήση διαιτητικών θεραπειών στην αντιμετώπιση προβλημάτων σε παιδιά με φάσμα του αυτισμού. Μερικοί γονείς πιστεύουν ότι οι διατροφικές αλλαγές κάνουν τη διαφορά στον τρόπο με τον οποίο ενεργεί ή αισθάνεται το παιδί τους, οπότε είναι στην δική τους διακριτική ευχέρεια να επιλέγουν συγκεκριμένο διατροφικό σχήμα για το παιδί τους.
Φαρμακευτική αγωγή
Δεν υπάρχουν φάρμακα που να μπορούν να θεραπεύσουν το φάσμα του αυτισμού ή να θεραπεύσουν τα βασικά συμπτώματα. Ωστόσο, υπάρχουν φάρμακα που μπορούν να βοηθήσουν ορισμένα άτομα με φάσμα του αυτισμού να λειτουργήσουν καλύτερα. Για παράδειγμα, η φαρμακευτική αγωγή μπορεί να βοηθήσει στη διαχείριση υψηλών επιπέδων ενέργειας, αδυναμίας εστίασης, άγχους και κατάθλιψης, συμπεριφορικής αντιδραστικότητας, αυτοτραυματισμού ή επιληπτικών κρίσεων.
Οι πάροχοι υγειονομικής περίθαλψης χρησιμοποιούν συχνά φάρμακα για να αντιμετωπίσουν μια συγκεκριμένη συμπεριφορά, όπως για να μειώσουν τον αυτοτραυματισμό ή την επιθετικότητα. Η ελαχιστοποίηση ενός συμπτώματος επιτρέπει στο άτομο με αυτισμό να επικεντρωθεί σε άλλες δραστηριότητες, συμπεριλαμβανομένων της μάθησης και της επικοινωνίας. Η έρευνα δείχνει ότι η φαρμακευτική αγωγή είναι πιο αποτελεσματική όταν χρησιμοποιείται σε συνδυασμό με συμπεριφορικές θεραπείες.
Συμπληρωματική και εναλλακτική ιατρική
Για την ανακούφιση των συμπτωμάτων του φάσματος του αυτισμού, ορισμένοι γονείς και επαγγελματίες της υγειονομικής περίθαλψης χρησιμοποιούν θεραπείες που δεν εμπίπτουν σε αυτό που συνήθως συνιστάται από τους παιδίατρους. Οι θεραπείες αυτές μπορεί να περιλαμβάνουν ειδικές δίαιτες, συμπληρώματα διατροφής, χηλίωση (μια θεραπεία για την απομάκρυνση βαρέων μετάλλων, όπως μόλυβδος από το σώμα), βιολογικά (για παράδειγμα, εκκριματίνη), και θεραπεία μυαλού-σώματος. Η τρέχουσα έρευνα δείχνει ότι το ένα τρίτο των γονέων με παιδιά με φάσμα του αυτισμού μπορεί να έχει δοκιμάσει θεραπείες αυτού του τύπου και έως και το 10% μπορεί να χρησιμοποιεί μια δυνητικά επικίνδυνη θεραπεία.
Ζορακάν
Το Ζορακάν (αρμενικά: Զսրական, παλαιότερα γνωστό ως Βερίν Κερπλού ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 1,044 κατοίκους.
Πλοία αλιείας τορπιλών του Ελληνικού Πολεμικού Ναυτικού
thumb|right|250px|Το ΠΑΤ Ευρώτας (Α-460) Το Ελληνικό Πολεμικό Ναυτικό διαθέτει τέσσερα πλοία αλιείας τορπιλών (ΠΑΤ). Είναι όλα σκάφη τύπου «430 Α» κατασκευασμένα στα γερμανικά ναυπηγεία 'Schweers, Bardenfleth' στα μέσα τις δεκαετίας του 1960.
Άραχθος
Το ΠΑΤ Άραχθος (Α-461) (πρώην γερμανικό TF 108, πρώην Y 874), ναυπηγήθηκε στις 22 Σεπτεμβρίου 1965. Το Ελληνικό Πολεμικό Ναυτικό το παρέλαβε στις 12 Απριλίου 1990
Ευρώτας
Το ΠΑΤ Ευρώτας (Α-460) (πρώην γερμανικό TF 106, πρώην Y 872), ναυπηγήθηκε στις 10 Ιουνίου 1966. Το Ελληνικό Πολεμικό Ναυτικό το παρέλαβε τον Νοέμβριο του 1989.
Νέστος
Το ΠΑΤ Νέστος (Α-463) (πρώην γερμανικό TF 4, πρώην Y 854), ναυπηγήθηκε στις 21 Οκτωβρίου 1965. Το Ελληνικό Πολεμικό Ναυτικό το παρέλαβε στις 28 Σεπτεμβρίου 1990.
Στρυμών
Το ΠΑΤ Στρυμών (Α-462) (πρώην γερμανικό TF 107, πρώην Y 873), ναυπηγήθηκε στις 13 Σεπτεμβρίου 1965. Το Ελληνικό Πολεμικό Ναυτικό το παρέλαβε στις 16 Νοεμβρίου 1989.
Πηγές
Κατηγορία:Ελληνικά πολεμικά πλοία
Παναγία Ηλείας
Για σύνωνυμους οικισμούς στην Ελλάδα δείτε το λήμμα: Παναγία (αποσαφήνιση)
Η Παναγία είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 78 μέτρα.
Γεωγραφία-ιστορία
Η Παναγία βρίσκεται νοτιοανατολικά της Αμαλιάδας σε απόσταση μόλις 2,5 χλμ. από το κέντρο της πόλης. Έχει αναπτυχθεί γύρω από τη Μονή Φραγκαβίλλα η οποία χρονολογείται μέσα 11ου αιω. και είναι ένα από τα πιο γνωστά μνημεία της χριστιανικής αρχιτεκτονικής στην Ηλεία. Είναι κτισμένη σε μεγάλο πλάτωμα, με πολλά δένδρα καθώς και με θέα τον κάμπο της Ηλείας, το κάστρο Χλέμουτσι, τη Ζάκυνθο και το λόφο της Σκαφιδιάς. Το καθολικό της μονής είναι σταυροειδής με τρούλο, αφιερωμένη στη Κοίμηση της Θεοτόκου και από 1921 έχει κηρυχθεί αρχαίο μνημείο. Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στον τότε δήμο Αμαλιάδος. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 122 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ήλιδας
Απόντες
Το Απόντες είναι ελληνική δραματική ταινία του 1996, σε σκηνοθεσία του Νίκου Γραμματικού. Το σενάριο το έγραψε ο σκηνοθέτης σε συνεργασία με τον συγγραφέα και σεναριογράφο Νίκο Παναγιωτόπουλο.
Πλοκή
Έξι παιδικοί φίλοι από τη Σαλαμίνα συναντιούνται σποραδικά στο διάστημα από το Ευρωμπάσκετ του 1987 μέχρι το Μουντιάλ του 1994. Μέσα σε αυτήν την επταετία η ζωή τους εξελίσσεται και οι σχέση τους περνά στάδια. Βλέπουμε τις διαφορετικές τους κοσμοθεωρήσεις, τις ιδεολογικές τους διαφωνίες, τους καβγάδες, τις σχέσεις τους με τις γυναίκες, τους διαφορετικούς επαγγελματικούς δρόμους, την απόσταση που τους χωρίζει και τη φθίνουσα πορεία της φιλίας τους. Ταυτόχρονα με την ιστορία των έξι φίλων, βλέπουμε και τις σημαντικές αλλαγές που συμβαίνουν στο εγχώριο και παγκόσμιο επίπεδο εκείνη την περίοδο.
Βραβεία/Διακρίσεις
Η ταινία απέσπασε 4 βραβεία στο Φεστιβάλ Κινηματογράφου Θεσσαλονίκης το 1996 (καλύτερης ταινίας μεγάλου μήκους, σκηνοθεσίας, σεναρίου και β’ ανδρικού ρόλου). Επίσης, πήρε το βραβείο καλύτερης ταινίας από την Πανελλήνια Ένωση Κριτικών Κινηματογράφου και από τα Κρατικά Βραβεία Ποιότητας ΥΠΠΟ.
Παραπομπές
Κατηγορία:Ελληνικές ταινίες Κατηγορία:Ταινίες του 1996 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου
Μάρκος Ζέρβας
Ο Μάρκος Ζέρβας (1920 - 23 Ιουνίου 2003) ήταν Έλληνας σκηνογράφος, διευθυντής παραγωγής και συγγραφέας. Η καριέρα του είναι άρρηκτα συνδεδεμένη με την πορεία της κινηματογραφικής εταιρείας Φίνος Φιλμ, συμμετέχοντας σε 152 ταινίες της, ακόμη κι ως τεχνικός και ηχολήπτης, εκτός από σκηνογράφος και διευθυντής παραγωγής.
Φίνος Φιλμ
Ο Ζέρβας γεννήθηκε στην Αθήνα το 1920. Συνεργάστηκε με το Φιλοποίμενα Φίνο, από το 1939, τότε με την εταιρεία Ελληνικά Κινηματογραφικά Στούντιο, που ήταν νεοσύστατη και θεωρείται πρόδρομος της Φίνος Φιλμ. Από το 1952, σχεδόν, συμμετείχε σχεδόν σε όλες της ταινίες της εταιρείας, ως σκηνογράφος, και από το 1958 έως το 1977, όπου και έπαψε τη λειτουργία της η εταιρεία, ως διευθυντής παραγωγής. Μεταξύ των σπουδαιότερων ταινιών που συμμετείχε ως σκηνογράφος, πρέπει να θεωρούνται οι εξής: το Η ωραία των Αθηνών, το Ούτε γάτα, ούτε ζημία, το Λατέρνα, φτώχεια και φιλότιμο, το Η θεία απ' το Σικάγο κ.ά. Ενώ ως διευθυντής παραγωγής, δεδομένου ότι υπήρξε από το 58 έως το 77, συναντώνται και οι γνωστότερες ταινίες της εταιρείας, όπως το Ο Ηλίας του 16ου, το Μακρυκωσταίοι και Κοντογιώργηδες, Το ξύλο βγήκε από τον παράδεισο, Ο ατσίδας και πολλά άλλα. Μετά το τέλος της εταιρείας ο Ζέρβας ασχολήθηκε με διάφορες παραγωγές της τηλεόρασης και του κινηματογράφου. Τέλος, μετράει πάνω από 200 συμμετοχές σε ταινίες.
Συγγραφικά, άλλα και θάνατος
Ο Ζέρβας, επίσης, ασχολήθηκε με τη ζωγραφική και το κολάζ. Έργα του, μάλιστα, εκτέθηκαν δις στην Αθήνα το 1989, και μία φορά στην Ερμούπολη της Σύρου, το 2001.
Ενώ, το 2003, κυκλοφόρησε το βιβλίο: Φίνος Φιλμ 1939-1977 (Ο μύθος και η πραγματικότητα), ένα σπάνιο ντοκουμέντο στα πρώτα χρόνια της εταιρείας, και των προσπαθειών του Φίνου, προπολεμικά και μεταπολεμικά. Παρόλα αυτά, είκοσι μέρες μετά την παρουσίαση του βιβλίου αυτού, πεθαίνει σε ηλικία 83 ετών, από ανακοπή καρδιάς.
69 Εσπερία
Η Εσπερία (Hesperia) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,05. Ανακαλύφθηκε το 1861 από τον Ιταλό αστρονόμο Τζιοβάνι Σκιαπαρέλι, που παρατηρούσε από τo Μιλάνο. Καθώς Εσπερία ήταν όνομα των αρχαίων Ελλήνων για την ιταλική χερσόνησο (και τη δύση γενικότερα), το επέλεξε ο ίδιος ο Σκιαπαρέλι προς τιμή της πατρίδας του. Η Εσπερία υπήρξε ο μοναδικός αστεροειδής που ανεκάλυψε ο συγκεκριμένος αστρονόμος.
Η Εσπερία παρατηρήθηκε με την τεχνική του ραντάρ από το Ραδιοτηλεσκόπιο του Αρεσίμπο τον Φεβρουάριο του 2010. Οι παρατηρήσεις αυτές, συνδυασμένες με μοντέλα από την καμπύλη φωτός του αστεροειδούς, τείνουν σε μία εκτίμηση για μικρότερη μέση διάμετρο, 110 ± 15 χιλιόμετρα, από ό,τι το τριδιάστατο μοντέλο των 135×106×98 χλμ.
Εσπερια
Ελληνική απογραφή 1828
Η Ελληνική απογραφή του 1828 ήταν η πρώτη απογραφή του νεοσύστατου ελληνικού κράτους, της Ελληνικής Πολιτείας με Κυβερνήτη τον Ιωάννη Καποδίστρια που διενεργήθηκε από την Κυβέρνηση Καποδίστρια και εκτίμησε τους κατοίκους του νεοσυσταθέντος κράτους σε 753.400, ενώ έγινε επίσης και εκτίμηση του πληθυσμού κατά το 1821 σε 938.765 κατοίκους.
Διοργάνωση
Στην πρώτη αυτή απογραφή γινόταν και καταγραφή του θρησκεύματος για να ξεχωριστεί ο ελληνικός από τον τουρκικό πληθυσμό. Γινόταν επίσης απογραφή του αριθμού οικογενειών και του φύλου των απογραφομένων.
Αναφέρεται ότι ο Καποδίστριας είχε ζητήσει τη σύνταξη πινάκων με τις εξής πληροφορίες : αριθμό κατοίκων, το θρήσκευμα των απογραφομένων (Χριστιανοί και Τούρκοι), τους κατόχους κτημάτων, όσους καλλιεργούσαν εθνικές γαίες, το επάγγελμα, τον αριθμό και την αξία των πρώην τουρκικών κτημάτων, τον αριθμό των σχολείων, τον αριθμό μαθητών / διδασκάλων των σχολείων, τον αριθμό των Εκκλησιών και μοναστηριών.
Πιθανότατα η απογραφή άρχισε το Μάρτιο του 1828 ενώ αποτελέσματά της στάλθηκαν στην κυβέρνηση το 1828 και το 1829. Χαρακτηριστικά ο ίδιος ο Καποδίστριας αναφέρει τον Ιούλιο του 1831 στο γράμμα του προς τον στρατηγό Σνάιντερ (Schneider) της Εκστρατείας του Μωριά που του ζήτησε πληροφορίες για τον πληθυσμό της Πελοποννήσου ότι έλαβε ικανοποιητικές πληροφορίες από 9 μόνο από τις 27 επαρχίες, ενώ από 15 επαρχίες έλαβε μόνο τον αριθμό οικογενειών (και εκτίμησε τον πληθυσμό με 4 και 1/3 κατοίκων ανά οικογένεια), ενώ για άλλες περιοχές δεν έλαβε καμιά πληροφορία και τον πληθυσμό τους εκτίμησε η επιτροπή επί των στατιστικών.
Ενώ αναλυτικά στοιχεία για την απογραφή δεν είναι ευρέως γνωστά, έχουν περάσει στην ιστορία χωριών ή πόλεων οι απογραφείς, όπως για παράδειγμα ο τότε συμβολαιογράφος Τριπόλεως Ρήγας Παλαμήδης και ο Κωνσταντίνος Καλαµαριώτης Δημογέροντας στο Μπαλιάγα (σημερινή Άμμο Μεσσηνίας).
Αποτελέσματα
Η απογραφή αυτή βρήκε πληθυσμό 753.400 κατοίκων στην Ελλάδα, η οποία τότε αποτελείτο από την Πελοπόννησο και μερικά νησιά (Διοικητική διαίρεση της Ελλάδας 1828).
Μέσω της απογραφής του 1828 έγινε εκτίμηση του πληθυσμού κατά το 1821 (ή όπως αναφερόταν: «εξακριβώθη αναδρομικώς ο πληθυσμός κατά το 1821» ) σε 938.765 κατοίκους.
Η απογραφή αυτή δε δημοσιεύθηκε επίσημα, συνεπώς τα στοιχεία που υπάρχουν για αυτή είναι περιορισμένα. Κάποια συγκεντρωτικά στοιχεία υπάρχουν σε επίσημη έκδοση του υπουργείου Εσωτερικών του 1867 που υπογράφεται από τον τμηματάρχη Μανσόλα, αλλά και σε γραπτές επικοινωνίες του Κυβερνήτη Καποδίστρια που αναφέρονται σε αυτήν.
Για την ακρίβεια των στοιχείων του 1828, χαρακτηριστικά αναφέρεται ότι ενώ στον πίνακα που εμφανίζεται από τον Μανσόλα η Πελοπόννησος φαίνεται να έχει 400.000 κατοίκους, η αλληλογραφία του Καποδίστρια αναφέρει 308.805 κατοίκους και η Επιστημονική επιτροπή της Γαλλικής Αποστολής στο Μωριά μέτρησε 336.366 κατοίκους (όλα αναφερόμενα στο ίδιο σύγγραμμα). Επισημαίνεται ότι το σύνολο του πληθυσμού που δείχνει ο πίνακας αυτός για τη χώρα (753.400) αναφέρεται από όλες τις μετέπειτα επίσημες κρατικές εκδόσεις στις οποίες δημοσιεύονται απογραφές μέχρι και σήμερα.
Χρήσεις
Μια από τις χρήσεις ήταν από τον Καποδίστρια σε αλληλογραφία του προς τις Ευρωπαϊκές δυνάμεις για τον καθορισμό των ελληνικών συνόρων. Σημαντικό στοιχείο σήμερα είναι και η αναφορά των ονομάτων των χωριών στα οποία έγινε η απογραφή.
Βιβλιογραφία
1828 Κατηγορία:Ελληνική Πολιτεία 1828-1832
Πιετισμός
thumb|200px|Φίλιπ Γιάκομπ Σπένερ (1635-1705), γωνστός ως ο Πατερας του Πιετισμού Ο Πιετισμός ή Ευσεβισμός ήταν κίνημα μέσα στο Λουθηρανισμό, το οποίo δραστηριοποιήθηκε από τα τέλη του 17ου αιώνα μέχρι τα μέσα του 18ου αιώνα και αργότερα. Άσκησε μεγάλη επιρροή σε όλο τον Προτεσταντισμό και τον Αναβαπτισμό, εμπνέοντας τον Αγγλικανό ιερέα Τζον Γουέσλεϊ να ξεκινήσει το Μεθοδιστικό κίνημα, και τον Αλεξάντερ Μακ για να ξεκινήσει το κίνημα των Αδερφών. Το κίνημα του Πιετισμού συνδύαζε τον Λουθηρανισμό της εποχής του με την Μεταρρύθμιση, και ειδικά με τους Πουριτανούς, δίνοντας έμφαση στην ατομική ευσέβεια, και στη δυναμική Χριστιανική ζωή. . Κύριο χαρακτηριστικό του είναι η επιμονή στο διαποτισμό της πρακτικής ζωής με θρησκευτικό πνεύμα και συναίσθημα. Ο Εμμάνουελ Καντ και ο Νοβάλις, και γενικά μεγάλος αριθμός από τα σημαντικότερα πνεύματα στη Γερμανία, ήταν ευσεβιστές.
Παραπομπές
Κατηγορία:Ιστορία του Προτεσταντισμού Κατηγορία:Λουθηρανισμός
Υπόρχημα
Στην αρχαία ελληνική μουσική, υπόρχημα ήταν ζωηρό άσμα που συνοδευόταν με χορό όπως ο διθύραμβος και ήταν αφιερωμένο στο θεό Απόλλωνα. Την ίδια ονομασία έφερε και ο αντίστοιχος χορός.
Ως ύμνος προς τον Απόλλωνα, έμοιαζε σε αρκετά σημεία με τον παιάνα. Ευρετής θεωρείται ο Θαλήτας από τη Γόρτυνα της Κρήτης τον 7ο αιώνα π.Χ., αν και ο Αθήναιος ανάγει στον Όμηρο τις πηγές του ποιητικού αυτού είδους.
Ο Λουκιανός αναφέρει: "Στη Δήλο οι θυσίες όχι μόνο δε γίνονταν χωρίς όρχηση, αλλά γίνονταν και με χορό και με μουσική... τα τραγούδια που σύνθεταν γι' αυτούς τους χορούς λέγονταν υπορχήματα", ενώ ο Πρόκλος : "Υπόρχημα δε το μετ' όρχήσεως αδόμενον μέλος". Στο Ετυμολ. Μέγα σημειώνεται: "Υπορχήματα δε, άτινα πάλιν έλεγον ορχούμενοι και τρέχοντες κύκλω του βωμού, καιομένων των ιερείων".
Το υπόρχημα αρχικά συνοδευόταν από φόρμιγγα, αργότερα από αυλό και κιθάρα ή λύρα και είχε τρεις φάσεις. Στην πρώτη όλα τα μέλη του χορού τραγουδούσαν και χόρευαν μαζί, στη δεύτερη τα μισά τραγουδούσαν και τα μισά χόρευαν και στην τρίτη τραγουδούσε ο κορυφαίος και χόρευαν όλοι οι άλλοι. Το υπόρχημα είχε τρία σχήματα (φιγούρες)· στο πρώτο, όλα τα μέλη του χορού χόρευαν και τραγουδούσαν μαζί· στο δεύτερο, ο χορός μοιραζόταν σε δύο ομάδες, από τις οποίες η μια χόρευε και η άλλη τραγουδούσε· στο τρίτο, ο κορυφαίος τραγουδούσε, ενώ όλοι οι άλλοι χόρευαν.
Κατά τον Πίνδαρο, στον οποίο αναφέρεται ο Αθήναιος, τον χόρευαν οι Λάκωνες, άνδρες και γυναίκες, ενώ ο ίδιος ο Αθήναιος τον συγκρίνει με τον κόρδακα, κωμικό χορό.
Στην τραγική ποίηση, ο όρος χαρακτηρίζει μερικές λυρικές ωδές για κάποια αίσια έκβαση του δράματος, λίγο πριν την τελική καταστροφή, όπως για παράδειγμα σε πολλά έργα του Σοφοκλή.
Πηγές
Κατηγορία:Ποίηση Κατηγορία:Αρχαία ελληνική μουσική Κατηγορία:Αρχαίοι ελληνικοί χοροί
Χρήστος Παλαιολόγος
Ο Χρήστος Παλαιολόγος ήταν Έλληνας πολιτικός. μικρογραφία
Βιογραφία
Γεννήθηκε στη Λιβαδειά το 1950 και πέθανε στις 30 Αυγούστου 2009. Σπούδασε πολιτικός μηχανικός στην Πολυτεχνική Σχολή του Αριστοτελείου Πανεπιστημίου Θεσσαλονίκης.
Πολιτική δράση
Από το 1972 και μέχρις το τέλος της ζωής του είχε διαρκή πολιτική δράση. Ξεκίνησε ως μέλος της οργάνωσης της νεολαίας "Ρήγας Φεραίος", και διετέλεσε ηγετικό στέλεχος του ΚΚΕ Εσωτερικού, της ΕΑΡ και του Συνασπισμού.
Ασχολήθηκε ιδαίτερα με την τοπική αυτοδιοίκηση, ως μέλος της Κεντρικής Πολιτικής Επιτροπής του ΣΥΝ, και υπεύθυνος του Τμήματος Αυτοδιοίκησης. Υπήρξε μέλος της Ελληνικής αντιπροσωπείας της Επιτροπής Περιφερειών της Ευρωπαϊκής Ένωσης από την ίδρυσή της. Υπήρξε γενικός γραμματέας της Κεντρικής Επιτροπής Δήμων & Κοινοτήτων (ΚΕΔΚΕ) (2002-2006).
Εξελέγη δημοτικός σύμβουλος Λιβαδειάς το 1982 και το το 1986 έγινε αντιδήμαρχος. Για τρεις συνεχόμενες τετραετίες, 1990, 1998 και 2002, εξελέγη δήμαρχος Λεβαδέων.
Πηγές
Κατηγορία:Δήμαρχοι ελληνικών πόλεων Κατηγορία:Πολιτικοί της Βοιωτίας
Κορφή
Η Κορφή είναι κοινότητα της επαρχίας Λεμεσού στην Κύπρο.
Φυσικό περιβάλλον
Η καλλιεργήσιμη έκταση της Κορφής περιλαμβάνει αμπέλια, δημητριακά, νομευτικά φυτά, αμυγδαλιές, χαρουπιές και ελιές. Οι μεγάλες ακαλλιέργητες εκτάσεις αποτελούνται από άγρια φυσική βλάστηση με αγριοελιές, σχινιές, αγριοχαρουπιές και σπαλαθκιές.
Ιστορία
Η οικισμός της Κορφής μέχρι το 1969 βρισκόταν 2 χιλιόμετρα βορειοδυτικά της σημερινής τοποθεσίας του χωριού. Λόγω κατολισθήσεων που προκάλεσαν μεγάλες καταστροφές στα σπίτια του χωριού, η κυβέρνηση αποφάσισε τη μεταστέγαση του χωριού σε υψηλότερο σημείο.
Το παλιό χωριό δεν αναφέρεται σε μεσαιωνικούς χάρτες ή πηγές. Το πιθανότερο είναι να χωριό να δημιουργήθηκε την εποχή της Τουρκοκρατίας. Οφείλει την ονομασία του στο γεγονός ότι ήταν κτισμένο στην κορυφή (κορφή) ενός βουνό.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Στην τελευταία απογραφή παρουσίαση σημαντική αύξηση. Ο πίνακας που ακολουθεί παρουσιάζει τον πληθυσμό της Κορφής όπως καταγράφηκε στις απογραφές πληθυσμού που έγιναν στην Κύπρο.
Βιβλιογραφία
Κατηγορία:Κοινότητες της Επαρχίας Λεμεσού
Αφεντούλα Μαγαλιού
Η Αφεντούλα (Τούλα) Μαγαλιού (Σέρρες, 31 Οκτωβρίου 1979), είναι Ελληνίδα πρώην καλαθοσφαιρίστρια. Διαθέτοντας ύψος 1,68 μέτρα αγωνιζόταν ως Πόιντ γκαρντ και Σούτινγκ γκαρντ.
Σε συλλογικό επίπεδο
Την αγωνιστική περίοδο 2000-01 η Μαγαλιού αποτέλεσε μέλος της ομάδας του Πανσερραϊκού ο οποίος τότε διένυε την πρώτη από πέντε συνεχόμενες χρονιές στην Α1 Εθνική Κατηγορία. Η ομάδα συμμετείχε στο Final-4 του Κυπέλλου Ελλάδος που διεξήχθη στις 24 και 25 Μαρτίου 2001 στη Νέα Ιωνία Μαγνησίας. Η ομάδα των Σερρών τερμάτισε τρίτη (Ημιτελικοί: Δ.Α.Σ. Άνω Λιοσίων - Πανσερραϊκός 71-53, Μικρός Τελικός: Πανσερραϊκός - Μ.Ε.Ν.Τ. 69-66). Σε ό,τι αφορά το Πρωτάθλημα τερμάτισε στην 5η θέση του βαθμολογικού πίνακα.
Φορώντας τα χρώματα της Καστοριάς Cosmopel την αγωνιστική περίοδο 2005-06, η αθλήτρια συνέβαλε στην κατάληψη της 3ης θέσης στο Πρωτάθλημα της Α1 Εθνικής. Την ίδια χρονιά η ομάδα συμμετείχε στο EuroCup, διοργάνωση δεύτερου επιπέδου της FIBA Europe, με τη Μαγαλιού να λαμβάνει χρόνο συμμετοχής 19,3 λεπτά κατά μ.ό. σε 8 παιχνίδια. Σε καθένα από αυτά αυτά σημείωσε κατά μέσο όρο 4,5 πόντους, 0,8 ριμπάουντ και 1,0 ασίστ.
Θητεία στον Αθηναϊκό (2006-2009)
Την αγωνιστική περίοδο 2006-07 η Μαγαλιού μετέφερε την έδρα της στην Αθήνα για λογαριασμού του Αθηναϊκού Βύρωνα, κατακτώντας μαζί του το Πρωτάθλημα της Α2 Εθνικής και, παράλληλα, την άνοδο στη μεγάλη κατηγορία. Εκεί, στα πλαίσια της περιόδου 2007-08, ο Αθηναϊκός πραγματοποίησε καλή πορεία, τερματίζοντας στην 3η θέση, πάντα με τη Μαγαλιού στο ρόστερ. Στη διάρκεια της κανονικής περιόδου η αθλήτρια συμμετείχε σε 25 αγώνες σημειώνοντας 123 πόντους (4,92 κατά μ.ό.)
Την περίοδο 2008-09 ενίσχυσε την προσπάθεια του Αθηναϊκού στο EuroCup, παίζοντας για 7,8 λεπτά κατά μ.ό. σε 9 παιχνίδια (η ομάδα έφτασε στη «Φάση των 8»). Σε καθένα από αυτά αυτά σημείωσε κατά μέσο όρο 1,6 πόντους, 0,4 ριμπάουντ και 0,4 ασίστ. Στο Πρωτάθλημα Ελλάδος της ίδιας χρονιάς η ομάδα του Βύρωνα κατέκτησε αήττητη την κορυφή εγκαινιάζοντας μια περίοδο μεγάλων επιτυχιών. Στη διάρκεια της κανονικής περιόδου η αθλήτρια συμμετείχε σε 17 αγώνες σημειώνοντας 93 πόντους (5,47 κατά μ.ό.) και έχοντας ποσοστό επιτυχίας 66% στις βολές, 71% στα δίποντα και 39% στα τρίποντα.
Μεταγραφή στο Βόλο και στον Απόλλωνα Πτολεμαΐδας (2009-2011)
Η αθλήτρια αποχώρησε από το ρόστερ του Αθηναϊκού τον Ιούνιο του 2009 μετά από τρία χρόνια παρουσίας, παρέμεινε ωστόσο νομικά δεμένη με το σύλλογο που τα επόμενα χρόνια την παραχώρησε με τη μορφή δανεισμού σε άλλες ομάδες. Η πρώτη από αυτές ήταν η Άρτεμις Βόλου η οποία το ίδιο καλοκαίρι οδηγήθηκε μέσω ανακατατάξεων στην Α1 Εθνική, αφού απορροφήθηκε από τον Ολυμπιακό Βόλου που τότε επανερχόταν στην ενεργό δράση μετά από περίοδο αδράνειας του τμήματος.
Φορώντας τα χρώματα του Ολυμπιακού Βόλου, λοιπόν, για την αγωνιστική περίοδο 2009-10 η πεπειραμένη γκαρντ σημείωσε 289 πόντους σε 23 αγώνες της κανονικής περιόδου με ποσοστό ευστοχίας 71% στις βολές, 47% στα δίποντα και 36% στα τρίποντα. Ήταν δε η δεύτερη καλύτερη σκόρερ της ομάδας της και 15η του Πρωταθλήματος.
Επόμενος σταθμός της Μαγαλιού ήταν ο Απόλλων Πτολεμαΐδας στον οποίο και παραχωρήθηκε με υποσχετική από τον Αθηναϊκό τον Αύγουστο του 2010. Την αγωνιστική περίοδο 2010-11 η ομάδα της Βόρειας Ελλάδας συμμετείχε στην Α1 Εθνική τερματίζοντας στην 8η θέση του βαθμολογικού πίνακα. Φορώντας τα χρώματά της, η αθλήτρια σημείωσε 175 πόντους σε 22 αγώνες (7,95 κατά μ.ό.) με ποσοστό επιτυχίας 80% στις βολές (38/47), 40% στα δίποντα και 28% στα τρίποντα.
Στην ομάδα του Πρωτέα (2012-2014)
Στις 31 Μαρτίου 2013 η Μαγαλιού κατέκτησε το Κύπελλο Ελλάδος ως μέλος της ομάδας του Πρωτέα, χρονιά κατά την οποία η ομάδα της Βούλας αξιοσημείωτα αγωνιζόταν στην Α2 Εθνική. Η ίδια η αθλήτρια σημείωσε 15 πόντους στον Τελικό (2 τρίποντα, 3 ασίστ, 3 κλεψίματα), ενώ πέτυχε και το νικητήριο καλάθι διαμορφώνοντας το σκορ σε 50-52 απέναντι στον ΠΑΟΚ Κατά συνέπεια έλαβε και το βραβείο της Πολυτιμότερης Παίκτριας (M.V.P.) του αγώνα, ενώ παράλληλα ήταν και η πρώτη σκόρερ του Final-4.
Επιστροφή στον Αθηναϊκό (2014-2015)
Το 2014 επέστρεψε στην ομάδα του Αθηναϊκού, μετά από πέντε χρόνια.
Δάφνη Αγίου Δημητρίου και Π.Α.Ο.Κ
Το 2015 συμφώνησε με την Δάφνη Αγίου Δημητρίου της Α2. Τη σεζόν 2015-16, κατέκτησε το πρωτάθλημα στην Α2 Γυναικών και την άνοδο στην Α1, αποτελώντας μια από τις καλύτερες παίκτριες της ομάδας.
Τον Ιούλιο του 2016, ανακοινώθηκε από την ομάδα του Π.Α.Ο.Κ. Στον Π.Α.Ο.Κ έμενε για δυο χρόνια μέχρι το 2018.
Καλύβια Θορικού
Το 2018, πήρε μεταγραφή για την ομάδα των Καλυβίων Θορικού. Στις 18 Μαρτίου 2019, σε αγώνα κόντρα στον Π.Α.Ο.Κ, τιμήθηκε από τους Θεσσαλονικείς για την προσφορά της στο σύλλογο. Σε αυτόν τον αγώνα η Μαγαλίου είχε 5 πόντους, έξι ριμπάουντ και δύο ασίστ στα 32.13’ που έμεινε στο παρκέ.
Τον Σεπτέμβριο του 2019, στο 1ο «Βασίλης Φειδάς Basketball Tournament, ο ΑΟ Βάρης βράβευσε την Αφεντούλα Μαγαλιού, για την μεγάλη προσφορά της στον χώρο του γυναικείου μπάσκετ.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιρίστριες Α.Ο. Σερρών Κατηγορία:Καλαθοσφαιρίστριες Πανσερραϊκού Κατηγορία:Καλαθοσφαιρίστριες ΜΑΣ Καστοριά Κατηγορία:Καλαθοσφαιρίστριες Αθηναϊκού Κατηγορία:Καλαθοσφαιρίστριες Ολυμπιακού Βόλου Κατηγορία:Καλαθοσφαιρίστριες Απόλλωνα Πτολεμαΐδας Κατηγορία:Καλαθοσφαιρίστριες Ιπποκράτη Κω Κατηγορία:Καλαθοσφαιρίστριες Πρωτέα Βούλας Κατηγορία:Καλαθοσφαιρίστριες Δάφνης Αγίου Δημητρίου Κατηγορία:Καλαθοσφαιρίστριες ΠΑΟΚ Κατηγορία:Καλαθοσφαιρίστριες Καλυβίων Θορικού
Βοσκεβάν
Το Βοσκεβάν (αρμενικά: Ոսկեվան, παλαιότερα γνωστό ως Γοσγοτάν ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 1,405 κατοίκους.
Παραπομπές
Κατηγορία:Αγροτικές κοινότητες του Ταβούς
Νικόλαος Κασιμάτης
Ο Νικόλαος Κασιμάτης είναι Έλληνας οικονομολόγος που κλήθηκε να εκτίσει ποινή φυλάκισης μισής χιλιετίας λόγω φοροδιαφυγής.
Βιογραφία
Γεννήθηκε το 1955 στη Θεσσαλονίκη. Είναι οικονομολόγος και εφήρμοσε την μέθοδο των εικονικών τιμολογίων, με την οποία έφτασε να χρωστάει χρέη σχεδόν 952 εκ. ευρώ στο Ελληνικό Δημόσιο. Κλείστηκε στις φυλακές Διαβατών και εκτίει ποινή 504 ετών. Οι αρχές του αποδίδουν ρόλο συντονιστή σε επιχείρηση που επέφερε ζημία στο Ελληνικό Δημόσιο ύψους περίπου 15 δισεκατομμυρίων δραχμών (το 2002).
Παραπομπές
Κατηγορία:Έλληνες οικονομολόγοι
Κωνσταντίνος Τσώπρος
Ο Κωνσταντίνος Τσώπρος (Μελένικο, 1885 - Θεσσαλονίκη, 1964) που έζησε και ως αυτόπτης μάρτυρας μιας ταραγμένης περιόδου (1895-1913), διετέλεσε διερμηνέας (Οκτ. 1903 - Ιούλ. 1908) του συνταγματάρχη Θεοφίλ Φράντσεβιτς Σβίρσκυ, της ρωσικής στρατιωτικής αποστολής αναδιοργάνωσης της τουρκικής χωροφυλακής μέσα στα πλαίσια της Συμφωνίας της Μυρστέγης και μετά την απελευθέρωση της Θεσσαλονίκης (1912) άσκησε το επάγγελμα του δικηγόρου στην ίδια πόλη. Έγινε περισσότερο γνωστός μετά την έκδοση των αναμνήσεων του (Μελένοικο - Θεσσαλονίκη) που παρέμεναν ως αρχειακό υλικό στο Ίδρυμα Μελετών Χερσονήσου του Αίμου για είκοσι οκτώ χρόνια (1964-1992)
Παιδικά χρόνια
Ο Τσώπρος φοίτησε στο Δημοτικό Σχολείο της συνοικίας Αγίων Θεοδώρων και στις τελευταίες τάξεις στο Ελληνικό Σχολείο που λειτουργούσε στο Μελένικο από 18ο αι. και αποφοίτησε το 1900 από την όγδοη τάξη που αντιστοιχούσε με την 2α ή 3 γυμνασίου. Στο Ελληνικό Σχολείο υπήρχε πλούσια βιβλιοθήκη. Από το 1913 η βιβλιοθήκη που μεταφέρθηκε στο Σιδηρόκαστρο υπέστη φθορά κατά τη βουλγαρική κατοχή του 1918. Ανάμεσα στα σωζόμενα τότε, των 120 περίπου τόμων, υπήρχαν και τα παρακάτω άξιας μνείας για την αρχαιότητα εκδόσεις:
Στο ημιγυμνάσιο Μελενίκου
Το έτος 1900 τοποθετήθηκε στο Μελένιο ως Διευθυντής του ημιγυμνασίου ο Γεώργιος Σφήκας, Σιατιστεύς, και το 1904 ιδρύθηκε ο Σύνδεσμος Ευελπίδων Μελενοίκου που ανέπτυξε αξιόλογη εθνική και κοινωνική δράση μέχρι το 1913 συνεχίζοντας έκτοτε στο Σιδηρόκαστρο τις δραστηριότητές του ως φιλανθρωπικό πλέον σωματείο, όπου ανήγειρε τον Κινηματογράφο Παλλάς και το κέντρο Ομόνοια.
Στο Ιδαδί Θεσσαλονίκης
Το Ιδαδί (Αυτοκρατορικό Λύκειο) Μεκτεπί, όπως ονομάζονταν, ήταν κρατικό, συνεπώς δεν καταβάλλονταν δίδακτρα αλλά τροφεία (12 τουρκικές χρυσές λίρες ετησίως), στεγάζονταν δε στο κτίριο όπου είναι σήμερα το Πανεπιστήμιο Θεσσαλονίκης. Ανεγέρθηκε το 1892 και η σχετική δαπάνη ανήλθε στο ποσό των 12.000 χρυσών τουρκικών λιρών και ήταν επτατάξιο. Υπήρχε πλήρες εργαστήριο επιστημονικών οργάνων Φυσικής και Χημείας όπως και μικρό μουσείο Φυσικής ιστορίας και Ζωολογίας που ατυχώς διήρπασαν οι Βούλγαροι κατά τον στρατωνισμό τους το 1912 και τα απέστειλαν στη Σόφια, αίθουσα διασκευασμένη σε τζαμί, αίθουσα νοσοκομείου και φαρμακείο με φαρμακοποιό τον Νικόλαο Μαρτίνη. Το Λύκειο αυτό ήταν επτατάξιος σχολή μέσης εκπαίδευσης, όπως το τότε ελληνικόν γυμνάσιο Θεσσαλονίκης, αντί δε των αρχαίων Ελλήνων συγγραφέων διδάσκονταν τα αρχαία περσικά συγγράμματα «Γκουλιστάν» και «Μποστάν και τα δυο έργα του Πέρση ποιητή Σεϊχ Σαδή και τα εγκύκλια μαθήματα ήταν: Θρησκευτικά των οποίων η διδασκαλία για τους μη μουσουλμάνους δεν ήταν υποχρεωτική, Τουρκικά, Αραβικά, Περσικά, Γαλλικά, επίσημη αλληλογραφία, Θεωρητική Αριθμητική, Γεωμετρία, Άλγεβρα, Τριγωνομετρία,, Στοιχεία Μηχανικής, Κοσμογραφία, Ιστορία, Υγιεινή, Φυσική και Χημεία, Ιχνογραφία και Καλλιγραφία.
Στη Νομική Σχολή της Θεσσαλονίκης
Η τουρκική Νομική Σχολή Θεσσαλονίκης ιδρύθηκε, όπως μας πληροφορεί ο συγγραφέας, με εισήγηση του Γενικού Επιθεωρητή των Νομών Θεσσαλονίκης, Μοναστηρίου και Σκοπίων Χιλμή Πασσα για τη μόρφωση δικαστών που κατάγονταν από τους τρεις νομούς. Ήταν ομότιμη της Νομικής Σχολής του Πανεπιστημίου Κωνσταντινουπόλεως. Ιδρύθηκε το 1907 και λειτούργησε μέχρι το 1912 στα καινούργια κτίρια της Γαλλικής Εταιρείας Λιμένος. Στη σχολή αυτή διδάσκονταν το Ρωμαϊκό Δίκαιο, ο τότε εν ισχύει Κώδικα «Μετζελέ» που ήταν κωδικοποίηση του Ιερού Νόμου (Κοράνιον), το δίκαιο των ενοχών μαζί με κάποιες βασικές διατάξεις του Εμπράγματου Δικαίου, Πολιτική Δικονομία, Πολιτική Δικονομία, Ποινικό Δίκαιο, Ποινική Δικονομία, Πολιτική Οικονομία, Διοικητικό Δίκαιο, Οικογενειακό Δίκαιο, Δημόσιο Διεθνές Δίκαιο και Ιδιωτικό Διεθνές Δίκαιο».
Στη ρωσική στρατιωτική αποστολή
Η ρωσική στρατιωτική αποστολή αποτελούσε κλιμάκιο των Ευρωπαίων αξιωματικών στους οποίους είχε ανατεθεί από το 1904, ύστερα από πιέσεις των Μεγάλων Δυνάμεων για μεταρρυθμίσεις στη Μακεδονία που αφορούσαν την αναδιοργάνωση της χωροφυλακής. Οι Ρώσοι, όπως όλοι οι Ευρωπαίοι αξιωματικοί διοργανωτές φορούσαν υποχρεωτικά τη νέα στολή των αξιωματικών της τουρκικής χωροφυλακής, αλλά αντί για φέσι έφεραν μαύρο καλπάκι με μπλε κάλυμμα εκτός από τους Άγγλους και τους Ιταλούς, οι οποίοι, υπολαμβάνοντας το καλπάκι ως ρωσικό, έφεραν επιδεικτικά ψηλά κόκκινα φέσια. Η υπηρεσία που του ανετέθη ήταν η μετάφραση μετάφραση από την τουρκικά στη γαλλική όλων των υποβαλλομένων εκθέσεων των διοικητών και υποδιοικητών χωροφυλακής των επαρχιών (καζάδων) Θεσσαλονίκης και Γιαννιτσών, όπως και το αντίστροφο. Η ρωσική, όπως και οι άλλες στρατιωτικές αποστολές, αποχώρησαν μετά την ανακήρυξη του Τουρκικού Συντάγματος (Ιούλιος 1908), παρέμεινε όμως επί συμβάσει από τα μέλη της γαλλικής αποστολής συνταγματάρχης Foulon μέχρι το 1912.
Το Μελένικο (1895-1913)
Όλα σχεδόν τα σπίτια στο Μελένικο ήταν λιθόκτιστα που αποτελούνταν τα περισσότερα από δυο ορόφους, ιδιαίτερα όσα βρίσκονταν στην κοίτη του χειμάρρου., μερικά από τα οποία είχαν διπλούς προστατευτικούς τοίχους για να μη καταρρεύσουν συνεπεία διαβρώσεων των θεμελίων τους από τα ορμητικά νερά. Ο ισόγειος όροφος χρησιμοποιούνταν ως οιναποθήκη με τεράστια βαγένια και τους «κουρήτους» χωρητικότητας 30-50 χιλιάδων οίνου. Από αυτά τα μεν βαγένια είχαν σχήμα μεγάλων βαρελιών οι δε «κουρήτοι» σχήμα κύβου. Από τις σπιτικές οιναποθήκες τα κρασιά μεταφέρονταν σε ασκούς στα εντός των βράχων λαξευτές αποθήκες «τρυπητές», διαστάσεων κατά μέσον όρον 25Χ3Χ6 με στενή είσοδο βάθους 8-15 μέτρων μήκους, 3 μέτρων πλάτους και 4 μέτρων ύψους. Μέσα στις τρυπητές αυτές συναρμολογούνταν τα τεράστια βαγένια. Τις παράξενες αυτές στοές ή κατακόμβες απεθαύμασε Γάλλος περιηγητής εκφράζοντας την απορία του πως εισήχθησαν σε αυτές τα τεράστια αυτά βαγένια μέσα από τόσες στενές εισόδους.
Σημειώσεις
{{cnote|β|Επτατάξια Λύκεια λειτουργούσαν σε όλες τις έδρες των μεγάλων Διοικητικών Περιφερειών {Νομοί), όπως Θεσσαλονίκη, Σκόπια, Μοναστήρι (Μπίτολα), πεντατάξια στις έδρες των Σαντζακίων, όπως Σέρρες, Δράμα Σέρβια κτλ, ενώ στις έδρες των επαρχιών (καζάδων), όπως Γιαννιτσά, Βέροια, Έδεσα κλπ., λειτουργούσαν δημοτικές σχολές, ενώ τα Ιεροσπουδαστήρια υπάγονταν στην εποπτεία των Μουφτήδων.}}
Σχετική βιβλιογραφία
Κατηγορία:Έλληνες συγγραφείς Κατηγορία:Έλληνες της Βουλγαρίας
Δήμος Λαπαθών
Ο Δήμος Λαπαθών ήταν δήμος της επαρχίας Καλαβρύτων που συστάθηκε το 1835 και καταργήθηκε το 1912 με τη θέσπιση των κοινοτήτων.
Τοποθεσία
Ήταν μεσόγειος ορεινός δήμος που εκτεινόταν βόρεια του Καλλιφωνίου και βορειοανατολικά του κύριου όγκου του Ερυμάνθου, ανατολικά και νότια των νότιων πρόβουνων του Παναχαϊκού και δυτικά των πρόβουνων της Κερυνείας. Γειτνίαζε με τον Δήμο Φαρρών, τον Δήμο Κερπίνης, τον Δήμο Καλαβρύτων, τον Δήμο Καλλιφωνίας και τον Δήμο Ψωφίδος.
Διοικητική ιστορία
Ο δήμος συστάθηκε με βασιλικό διάταγμα στις 20 Απριλίου του 1835 με έδρα την Γουμενίτσα. Ήταν Γ΄ τάξης και περιλάμβανε επίσης τους οικισμούς: Μπούμπουκας, Ασάνι, Φλάμπουρα, Νεοχώρι, Τρεκλίστρα, Κούβελος, Κούτελη, Σαραβί, Μάνεσι και Λάπατα. Το 1841 προσαρτήθηκε στον δήμο ολόκληρος ο Δήμος Βλασσίας με τους οικισμούς: Βλασσία, Γκέρμπεσι, Μουρίκι, Μποντιάδες, Καρούσι, Δεμέστιχα αλλά και την Μονή Αγίου Νικολάου Βλασίας. Ο δήμος κατατάχτηκε στην Β΄ τάξη με 5.525 κατοίκους.
Στις 8 Δεκεμβρίου του 1845 η έδρα μεταφέρθηκε στο Μάνεσι. Την ίδια στιγμή αποσπάται από τον δήμο ο οικισμός Κούβελος ενώ επίσης η Γουμενίτσα χωρίζεται σε Άνω και Κάτω Γουμενίτσα (αργότερα επανενώθηκαν), η Βλασία σε Άνω και Κάτω Βλασία και οι Μποντιάδες σε Μέγας Ποντιάς και Μικρός Ποντιάς.
Το 1912 ο δήμος καταργείται και στην θέση του δημιουργούνται 11 κοινότητες.
Ενασχόληση και παραγωγή
Σχεδόν όλοι οι κάτοικοι ασχολούνταν με την γεωργία και την κτηνοτροφία.
Στον δήμο στις αρχές του 20ου αιώνα εκτρέφονταν περίπου 14.000 αιγοπρόβατα, 700 βοοειδή, 400 γαϊδούρια, 350 άλογα, 300 μουλάρια καθώς και λίγες κυψέλες μελισσών. Επίσης παράγονταν περίπου 55.000 κιλά σίτου, 60.000 αραβοσίτου, 1.000 σικάλεως, 1.000 κριθής, 1.000 καλαμποκιού, ελάχιστο μετάξι, όσπρια, καπνός, διάφορα λαχανικά και 800.000 οκάδες (1.026 τόνοι) κρασί από 3.000 στρέμματα αμπελιών.
Εξωτερικοί σύνδεσμοι
Λ Δ Δ
Γεροντόσπηλιος
thumb|250px|Άποψη του εσωτερικού, με το κενοτάφειο. Το Σπήλαιο Μελιδoνίoυ γνωστό και ως Γεροντόσπηλιος βρίσκεται στο νομό Ρεθύμνου στην Κρήτη. Παρουσιάζει μάλιστα σημαντικό αρχαιολογικό και ιστορικό ενδιαφέρον.
Οι ανασκαφικές έρευνες στο σπήλαιο κατέδειξαν την συνεχή χρήση του χώρου ως τόπου εποχιακής κατοίκησης και λατρείας από την ύστερη νεολιθική περίοδο έως τα ρωμαϊκά χρόνια. Στην κλασική αρχαιότητα το σπήλαιο ήταν αφιερωμένο στο θεό Ερμή και στο χάλκινο γίγαντα Τάλω.
Το 1823 ο τουρκικός στρατός εισέβαλε στο χωριό για να παραχειμάσει. Οι κάτοικοι του χωριού κυρίως γυναικόπαιδα, ηλικιωμένοι και μερικοί ένοπλοι άνδρες, γύρω στις 370 άτομα, κατέφυγαν και oχυρώθηκαν στο σπήλαιο. Οι Τούρκοι μετά από πολλές απoτυxημένες προσπάθειες να καταλάβουν με έφοδο τον χώρο, αποφάσισαν να κλείσουν την είσοδο με κλαδιά και άλλες εύφλεκτες ύλες και τους έβαλαν φωτιά, με αποτέλεσμα οι έγκλειστοι να βρουν τραγικό θάνατο. Το γεγονός είναι γνωστό ως η Καταστροφή του Μελιδονίου.
Εξωτερικοί σύνδεσμοι
Γεροντοσπηλιος Κατηγορία:Νομός Ρεθύμνης
Βοσκεπάρ
Το Βοσκεπάρ (αρμενικά: Ոսկեպար) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 880 κατοίκους.
Παραπομπές
Κατηγορία:Αγροτικές κοινότητες του Ταβούς
Τμήμα Μουσικών Σπουδών ΕΚΠΑ
Το Τμήμα Μουσικών Σπουδών του Πανεπιστημίου Αθηνών ιδρύθηκε το 1991 ταυτόχρονα με το Τμήμα Θεατρικών Σπουδών. Ανήκει στη Φιλοσοφική Σχολή στο κτίριο της οποίας και στεγάζεται, στην Πανεπιστημιούπολη Ζωγράφου. Γνωστικό του πεδίο είναι η επιστημονική μελέτη της μουσικής, δηλαδή η μουσικολογία.
Φυσιογνωμία του Τμήματος
Η διάρθρωση του Τμήματος Μουσικών Σπουδών διακρίνεται σε τρεις τομείς:
Η φοίτηση διαρκεί πέντε χρόνια και οι τίτλοι σπουδών που θα απονέμονται στους εισαχθέντες του ακαδημαϊκού έτους 2010-2011 και έκτοτε θα είναι ισότιμοι με Μάστερ.
Βασίλκο Ροστισλάβιτς
Ο Βασίλκο Ροστισλάβιτς, ουκραν. Василько Ростиславич (άκμασε 1092) από τον Οίκο των Ρουρικιδών-Γαλικίας ήταν ο πρώτος πρίγκιπας τού Τερεμπόβλ (1092-).
Βιογραφία
Αδελφός του ήταν ο Βολοντάρ πρίγκιπας τού Περεμίσλ. Ο πάππος του Βλαντίμιρ απεβίωσε νωρίς και δεν είχε προλάβει να κυβερνήσει ως πρίγκιπας κάποια πόλη, έτσι σύμφωνα με τη βαθμιδωτή διαδοχή των Ρώσων οι απόγονοί του εξαιρούντο της διαδοχής στο μεγάλο πριγκιπάτο τού Κιέβου· όμως οι θείοι τού Ροστισλάβ τού έδωσαν την πιο δυτική περιοχή, τη Γαλικία, στην οποία κυβέρνησε, διαδεχόμενος από τους απογόνους του.
Πηγές
Κατηγορία:Ρουρικίδες
Πτγαβάν
Το Πτγαβάν (αρμενικά: Պտղավան) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 874 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Πέτρος Γύλλιος
thumb|upright=1|Έκδοση του 1535 της μετάφρασης του Αιλιανού thumb|upright=1|Έκδοση του 1565 της μετάφρασης του Αιλιανού
Ο Πέτρος Γύλλιος (λατινικά: Petrus Gyllius, γαλλικά: Pierre Gilles, 1490–1555) ήταν Γάλλος περιηγητής, τοπογράφος και μεταφραστής.
Ιστορικό
Γεννήθηκε στο Αλμπί της νότιας Γαλλίας, και μεγαλώνοντας ταξίδεψε και μελέτησε τα έθιμα των λαών της Μεσογείου και της Ανατολής. Κατά τα ταξίδια του αυτά βρέθηκε στην Κωνσταντινούπολη κατά το διάστημα 1544 με 1547 ως απεσταλμένος του βασιλιά της Γαλλίας Φραγκίσκου Α´  για την ανακάλυψη και μελέτη αρχαίων χειρογράφων. Κατά τη διαμονή του εκεί ανακάλυψε ένα χειρόγραφο του γεωγραφικού έργου του Διονύσιου του Βυζάντιου από τον 2ο αιώνα μ.Χ., του οποίου το κείμενο μετάφρασε στα λατινικά, ενώ κατά το ίδιο διάστημα συνέταξε και μια τοπογραφική μελέτη της πόλης καθώς και μια περιγραφή του Βοσπόρου. Ανάμεσα στις άλλες μεταφράσεις του ήταν και αυτές του 1533 από τα κείμενα του Κλαύδιου Αιλιανού.
Πέθανε στη Ρώμη προσβεβλημένος από ελονοσία.
Λτσκαντζόρ
Το Λτσκαντζόρ (αρμενικά: Լճկաձոր, παλαιότερα γνωστό ως Τσαλαγκέγ ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 402 κατοίκους.
BYD Κ9 bus
μικρογραφία|250x250εσ|Ένα λεωφορείο BYD K9A εκτελεί τη γραμμή 583 του τρόλεϊ Guangzhou. Το BYD K9 (μερικές φορές αναφέρεται ως BYD ebus ή BYD ηλεκτρικό λεωφορείο) είναι ηλεκτρικό λεωφορείο με μπαταρίες που κατασκευάζεται από την κινεζική αυτοκινητοβιομηχανία BYD, τροφοδοτείται από την αυτοανεπτυγμένη μπαταρία φωσφορικού σιδήρου - λιθίου, που διαθέτει τη μεγαλύτερη αυτονομία κίνησης των 250 χλμ. με μία μόνο φόρτιση υπό συνθήκες αστικού δρόμου.
Το πρώτο ηλεκτρικό λεωφορείο μπαταρίας BYD κατασκευάστηκε στις 30 Σεπτεμβρίου 2010 στην πόλη Τσανγκσά της επαρχίας Χουνάν. Ακολούθησαν μοντέλα όπως τα F3DM, F6DM και e6. Το K9 έχει συνολικό μήκος αμαξώματος 12 μέτρα και βάρους 18 τόνων με εσωτερικό χαμηλό δάπεδο ενός σκαλοπατιού. Η αναφερόμενη τιμή του είναι 2–3 εκατομμύρια γουάν (395.000 – 592.600 δολάρια ΗΠΑ). Έχει δοκιμαστεί στην Κίνα, την Ινδία, Ιαπωνία, Χονγκ Κονγκ, τις ΗΠΑ, την Κολομβία, τη Χιλή, την Ισπανία, τις Κάτω Χώρες, τη Δανία, την Αρούμπα και τη Σιγκαπούρη. Περισσότερα από 200 αντίτυπα του K9 σε λειτουργία στο Σεντσέν είχαν συμπληρώσει πάνω από 9.216.000 χλμ. μέχρι τα τέλη Αυγούστου 2012.
Τόσο το 2011 όσο και το 2012, η BYD έλαβε παραγγελίες πάνω από 1.200 μονάδες. Η εταιρεία επέκτεινε τη βάση παραγωγής της στο Τιεντσίν της Κίνας στα τέλη Ιουλίου 2012 και ενδέχεται να σχεδιάσει να κατασκευάσει εργοστάσια στη Βραζιλία και στο Windsor του Καναδά. Η BYD κατασκεύασε και λειτουργεί εργοστάσιο ηλεκτρικών λεωφορείων στο Λάνκαστερ, στην Καλιφόρνια, των ΗΠΑ. Το νέο εργοστάσιο ξεκίνησε την παραγωγή τον Οκτώβριο του 2013. Τον Δεκέμβριο του 2014, ένα άλλο εργοστάσιο παραγωγής άρχισε να λειτουργεί στο Νταλιάν, Liaoning, Κίνα.
Επίσημες προδιαγραφές
Η επίσημη δημοσίευση των προδιαγραφών της BYD στο ηλεκτρικό της λεωφορείο περιλαμβάνει:
Μπαταρία και κινητήρας
Το K9 τροφοδοτείται από μπαταρίες LiFePO4, οι οποίες έχουν εφαρμοστεί στο BYD e6, BYD DESS και άλλα μέσα αποθήκευσης ενέργειας. Η BYD ισχυρίζεται ότι τα χημικά υλικά που περιέχονται στην μπαταρία μπορούν να ανακυκλωθούν χωρίς τοξίνες. Το σύστημα ισχύος του K9 χρησιμοποιεί κίνηση στους τροχούς και μειωτήρα διανομέα. Η μέγιστη ισχύς εξόδου είναι 90 kW*2 και η μέγιστη ροπή είναι 550 Nm*2. Οι ηλιακοί συλλέκτες που ήταν στερεωμένοι στο όχημα αναφέρθηκαν κάποτε ότι συμπληρώνουν τις ενσωματωμένες μπαταρίες. Περιλήφθηκαν σε αντίτυπα επίδειξης, όχι όμως και σε εμπορικά αντίτυπα προς κυκλοφορία.
Σχεδιασμός σώματος και εσωτερικού χώρου
μικρογραφία|Εσωτερικό ηλεκτρικού λεωφορείου BYD στη [[Γερμανία.]] μικρογραφία|Θέση οδηγού στο Ηλεκτρικό λεωφορείο BYD στο [[Σεντσέν.]]
Δικαστικά έξοδα
Η BYD υπολογίζει ότι ένα ebus BYD για 8 χρόνια εξοικονομεί 190.000 $ σε ενεργειακό κόστος. Το 2012, η τιμή για ένα EBUS BYD ήταν 380.000 Ευρώ, € 100.000 περισσότερα από ένα συγκρίσιμο λεωφορείων diesel.
Πολιτικές
Σε συνέντευξη Τύπου στο Πεκίνο στις 4 Νοεμβρίου 2012, η BYD ανακοίνωσε "Μηδενική τιμή αγοράς οχήματος, μηδενικό κόστος, μηδενικές εκπομπές", για την προώθηση της πώλησης των ε6 και Κ9. Η πρωτοβουλία υποστηρίζεται οικονομικά από την Τράπεζα Ανάπτυξης της Κίνας από ένα ταμείο συνολικού ύψους άνω των 30 δισεκατομμυρίων RMB (4,6 δισεκατομμύρια δολάρια ΗΠΑ) και επιτρέπει στους αγοραστές να χρηματοδοτήσουν το 100% της τιμής αγοράς χωρίς προκαταβολή, πληρώνοντας ένα ποσοστό μίσθωσης που κοστίζει ουσιαστικά λιγότερο από το κανονικό μηνιαίο λειτουργικές δαπάνες.
Στο πλαίσιο του καθεστώτος, που διατίθεται στην Κίνα, οι μεταφορείς δημόσιων συγκοινωνιών μπορούν να επιλέξουν το μοντέλο ιδιοκτησίας από τρεις διαφορετικές επιλογές: Η εταιρεία εξήγησε την έννοια του "μηδενικού κόστους" συγκρίνοντας τη διαφορά μεταξύ του πενταετούς κόστους λειτουργίας ενός συμβατικού ταξί στο Σεντσέν, έναντι του ηλεκτρικού ταξί. Κατέληξε στο συμπέρασμα ότι "εάν το αυτοκίνητο λειτουργεί για 5 χρόνια και η συνολική εξοικονόμηση άνω των 5 ετών αφαιρεθεί από το υψηλότερο κόστος του οχήματος και τους τόκους πολλαπλών πληρωμών, μπορεί να εξοικονομήσει 326.400 RMB.  Η εταιρεία ισχυρίστηκε επίσης ότι εάν καλυφθεί αρκετή απόσταση, "η πληρωμή του οχήματος θα συμψηφιστεί πλήρως". Η BYD προώθησε επίσης τη λειτουργία "Μηδενική εκπομπή" των οχημάτων της με ανανεώσιμη ενέργεια, δηλώνοντας ότι "ένα ηλεκτρικό ταξί e6 εξοικονομεί 14.120 λίτρα καυσίμου ετησίως, με 32 τόνους λιγότερες εκπομπές CO2" και "169 εκατομμύρια λίτρα καυσίμου θα μπορούσαν να εξοικονομηθούν με Οι εκπομπές CO2 μειώθηκαν κατά 38,62 εκατομμύρια τόνους ετησίως «εάν αντικατασταθούν όλα τα κινεζικά ταξί με τα ηλεκτρικά του οχήματα.
Παγκόσμια
Το 2015, η BYD πούλησε περίπου 6.000 από αυτά τα λεωφορεία παγκοσμίως. Η BYD έγινε ο παγκόσμιος ηγέτης στην πώληση ηλεκτρικών οχημάτων το 2015.
Βόρεια Αμερική
μικρογραφία| Ένα λεωφορείο BYD προδιαγραφών της Βόρειας Αμερικής στην [[Νέα Υόρκη|πόλη της Νέας Υόρκης με περιφερειακές λειτουργίες λεωφορείων MTA.]] αριστερά|μικρογραφία| Ένα λεωφορείο BYD προδιαγραφών της Βόρειας Αμερικής με το Stanford Marguerite Shuttle.
Νότια Αμερική
μικρογραφία|Ηλεκτρικό λεωφορείο BYD K9 στο Ρίο ντε Τζανέιρο.